《送宝相长老》
宋代·释重顯

奥域灵区存物外，独标台岭为绝概。
掩胜潜奇列作屏，堆青写碧深如黛。
彤霞暖影生岩壁，香桂茂阴笼藓石。
赤松子也浪虚闲，白道猷兮太轻掷。
曹溪有叟归其中，风從虎兮云從龙。
乘兴正值二三月，坐断还依千万峰。
花飞飞，日迟迟，清飚拂拂吹无时。
玲珑八面自回合，峭峻一方谁敢窥。
窥来须得干坤眼，照古腾今谓非间。
若能此去副全提，开发人天有何限。